CELEX: 32010R0216
Language: lt
Date: 2010-03-15 00:00:00
Title: 2010 m. kovo 15 d. Komisijos reglamentas (ES) Nr. 216/2010, kuriuo įgyvendinamas Europos Parlamento ir Tarybos reglamento (EB) Nr. 862/2007 dėl Bendrijos migracijos statistikos ir tarptautinės apsaugos statistikos nuostatos, susijusios su priežasčių išduoti leidimą gyventi kategorijų apibrėžtimis (Tekstas svarbus EEE)

16.3.2010   
            
            
               LT
            
            
               Europos Sąjungos oficialusis leidinys
            
            
               L 66/1
            
         KOMISIJOS REGLAMENTAS (ES) Nr. 216/2010
   2010 m. kovo 15 d.
   kuriuo įgyvendinamas Europos Parlamento ir Tarybos reglamento (EB) Nr. 862/2007 dėl Bendrijos migracijos statistikos ir tarptautinės apsaugos statistikos nuostatos, susijusios su priežasčių išduoti leidimą gyventi kategorijų apibrėžtimis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. liepos 11 d. Europos Parlamento ir Tarybos reglamentą (EB) Nr. 862/2007 dėl Bendrijos migracijos statistikos ir tarptautinės apsaugos statistikos (1), ypač į jo 10 straipsnio 2 dalies c punktą,
   kadangi:
   
               (1)
            
            
               Siekiant užtikrinti iš administracinių šaltinių gautų leidimo gyventi valstybėse narėse statistinių duomenų palyginamumą ir parengti patikimas jų apžvalgas Bendrijos lygmeniu, leidimų išdavimo priežasčių kategorijų apibrėžtys turi būti vienodos visose valstybėse narėse.
            
         
               (2)
            
            
               Remdamasi Reglamentu (EB) Nr. 862/2007 Komisija turėtų nustatyti leidimų išdavimo priežasčių kategorijų apibrėžtis.
            
         
               (3)
            
            
               Šiame reglamente numatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priežasčių išduoti leidimą gyventi, kaip numatyta Reglamento (EB) Nr. 862/2007 6 straipsnio 1 dalies a punkte, kategorijos nustatytos šio reglamento priede.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. kovo 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 199, 2007 7 31, p. 23.
   
      PRIEDAS
      
         Priežasčių išduoti leidimą gyventi kategorijų sąrašas
      
      1.   Su šeimos kūrimu ir susijungimu susijusios priežastys
      
      1.1.   Atvykti gyventi pas ES pilietį kaip:
      
                  1.1.1.
               
               
                  sutuoktiniui arba partneriui,
               
            
                  1.1.2.
               
               
                  vaikui (nepilnametis arba suaugęs),
               
            
                  1.1.3.
               
               
                  kitam šeimos nariui.
               
            1.2.   Atvykti gyventi pas ne ES pilietį kaip:
      
                  1.2.1.
               
               
                  sutuoktiniui arba partneriui,
               
            
                  1.2.2.
               
               
                  vaikui (nepilnametis arba suaugęs),
               
            
                  1.2.3.
               
               
                  kitam šeimos nariui.
               
            2.   Su švietimu ir studijomis susijusios priežastys
      
      2.1.   studentas (kaip apibrėžta 2004 m. gruodžio 13 d. Tarybos direktyvos 2004/114/EB dėl trečiosios šalies piliečių įleidimo studijų, mokinių mainų, neatlygintino stažavimosi ar savanoriškos tarnybos tikslais sąlygų (1) 2 straipsnio b punkte),
      2.2.   kitos su švietimu susijusios priežastys.
      3.   Su atlygintina veikla susijusios priežastys
      
      3.1.   labai kvalifikuotas darbuotojas,
      3.2.   tyrėjas (kaip apibrėžta 2005 m. spalio 12 d. Tarybos direktyvos 2005/71/EB dėl konkrečios įleidimo trečiųjų šalių piliečiams atvykti mokslinių tyrimų tikslais tvarkos (2) 2 straipsnio d punkte),
      3.3.   sezoninis darbuotojas,
      3.4.   kita atlygintina veikla.
      4.   Kitos priežastys
      
      4.1.   tarptautinės apsaugos statusas,
      4.2.   tik gyventi,
      4.3.   kitos priežastys.
      
         (1)  OL L 375, 2004 12 23, p. 12.
      
         (2)  OL L 289, 2005 11 3, p. 15.